27. maijs

27. maijs ir gada 147. diena pēc Gregora kalendāra (148. garajā gadā). Līdz gada beigām ir atlikušas 218 dienas.

 Vārda dienas 
Dzidra, Dzidris, Gunita, Loreta

 Notikumi 
 1199. gads — Džons Bezzemis tika kronēts par Anglijas karali.
 1703. gads — Krievijas cars Pēteris I lika uzcelt Petropavlovskas cietoksni, šī diena pieņemta par Sanktpēterburgas dibināšanas dienu.
 1830. gads — Rīgas ostā ienāca pirmais tvaikonis − zviedru kuģis Oscar.
 1905. gads — Krievijas—Japānas karš: sākās Cusimas kauja.
 1907. gads — Sanfrancisko, Kalifornijā uzliesmoja buboņu mēra epidēmija.
 1919. gads — Afganistāna kļuva par neatkarīgu valsti.
 1927. gads — Ford Motor Company pārtrauca Ford Model T ražošanu un uzsāka iekārtu pārveidošanu Ford Model A ražošanai.
 1930. gads — publikai atvērta 319 metrus augstā Chrysler Building ēka Ņujorkā, tobrīd augstākā cilvēka radītā būve.
 1994. gads — krievu rakstnieks un disidents Aleksandrs Solžeņicins atgriezās dzimtenē pēc 20 trimdā pavadītiem gadiem.
 1996. gads — Pirmais Čečenijas karš: Krievijas Federācijas prezidents Boriss Jeļcins tikās ar Čečenijas nemiernieku līderiem.
 1999. gads — Hāgas Starptautiskais kara tribunāls izvirzīja apsūdzību Slobodanam Miloševičam un četrām citām personām kara noziegumos un noziegumos pret cilvēci Kosovā.

 Dzimuši 
 1332. gads — Ibn Haldūns, arābu vēsturnieks (miris 1406. gadā)
 1626. gads — Orānas Villems II (Willem II van Oranje), Nīderlandes valdnieks (miris 1650. gadā)
 1756. gads — Maksimiliāns I Jozefs (Maximilian I. Joseph), Bavārijas karalis (miris 1825. gadā)
 1799. gads — Fromentāls Alevī (Fromental Halévy), franču komponists (miris 1862. gadā)
 1867. gads — Arnolds Benets (Arnold Bennett), angļu rakstnieks (miris 1931. gadā)
 1878. gads — Aisedora Dunkane (Duncan), ASV dejotāja (mirusi 1927. gadā)
 1879. gads — Hanss Lammerss (Hans Lammers), vācu valsts darbinieks (miris 1962. gadā)
 1884. gads:
 Makss Brods (Max Brod), Austrijas ebreju rakstnieks (miris 1968. gadā)
 Edvards Jansons, latviešu aktieris un tulkotājs (miris 1969. gadā)
 1889. gads — Ernests Feldmanis, latviešu aktieris, režisors un skatuves mākslas pedagogs (miris 1924. gadā)
 1894. gads — Dešils Hemets (Dashiell Hammett), amerikāņu rakstnieks (miris 1961. gadā)
 1897. gads — Džons Kokrofts (John Cockcroft), britu fiziķis (miris 1967. gadā)
 1905. gads — Arvīds Jurgens, latviešu futbolists, hokejists, basketbolists un bendija spēlētājs (miris 1955. gadā)
 1907. gads — Reičela Kārsone (Rachel Carson), ASV jūras bioloģe un rakstniece (mirusi 1964. gadā)
 1911. gads — Vinsents Praiss (Vincent Price), ASV aktieris (miris 1993. gadā)
 1922. gads:
 Valentīns Jākobsons, latviešu rakstnieks (miris 2005. gadā)
 Kristofers Lī (Christopher Lee), angļu aktieris un dziedātājs (miris 2015. gadā)
 1923. gads — Henrijs Kisindžers (Henry Kissinger), ASV ebreju politiķis, analītiķis un ārpolitikas speciālists
 1936. gads — Luiss Gosets jaunākais (Louis Gossett Jr.), amerikāņu aktieris (miris 2024. gadā)
 1941. gads — Uldis Vazdiks, latviešu aktieris (miris 2006. gadā)
 1947. gads — Branko Oblaks (Branko Oblak), slovēņu futbolists, treneris
 1960. gads — Oleksandrs Sidorenko (Олександр Сидоренко), padomju peldētājs (miris 2022. gadā)
 1967. gads — Pols Gaskoins (Paul Gascoigne), Anglijas futbolists
 1971. gads — Pols Betanijs (Paul Bettany), angļu aktieris
 1976. gads — Herberts Vasiļjevs, latviešu hokejists
 1977. gads — Nikola Aunapu Manna (Nicole Aunapu Mann), ASV kosmonaute
 1979. gads — Anna Moskva (Anna Moskwa), Polijas politiķe
 1980. gads — Pāvels Mihadjuks, Latvijas futbolists
 1987. gads — Martina Sāblīkova (Martina Sáblíková), čehu ātrslidotāja
 1988. gads — Vadims Gaiļus, Latvijas futbolists
 1994. gads — Šonesijs Bārbers (Shawnacy Barber), ASV dzimis Kanādas vieglatlēts (miris 2024. gadā)
 1997. gads — Konrāds Laimers (Konrad Laimer), Austrijas futbolists
 1999. gads — Lilija Rouza Depa (Lily-Rose Depp), franču un amerikāņu aktrise
 2000. gads — Abners Vinisiuss (Abner Vinícius), brazīliešu futbolists
 2002. gads — Žeremī Dokū (Jérémy Doku), beļģu futbolists

 Miruši 
 1525. gads — Tomass Mincers (Thomas Müntzer), vācu sludinātājs un teologs (dzimis 1489. gadā)
 1564. gads — Žans Kalvins (Jean Calvin), kalvinisma pamatlicējs (dzimis 1509. gadā)
 1676. gads — Pauls Gerharts (Paul Gerhardt), vācu baznīcas dziesmu autors (dzimis 1607. gadā)
 1840. gads — Nikolo Paganīni (Niccolò Paganini), itāliešu vijolnieks un komponists (dzimis 1782. gadā)
 1910. gads — Roberts Kohs (Robert Koch), vācu mikrobiologs (dzimis 1843. gadā)
 1933. gads — Ahils Parošs (Achille Paroche), franču sporta šāvējs (dzimis 1868. gadā)
 1939. gads — Jozefs Rots (Joseph Roth), Austrijas rakstnieks (dzimis 1894. gadā)
 1964. gads — Džavāharlāls Nehru (Jawaharlal Nehru), Indijas politiķis (dzimis 1889. gadā)
 1983. gads — Lilita Bērziņa, latviešu aktrise (dzimusi 1903. gadā)
 2000. gads — Moriss Rišārs (Maurice Richard), Kanādas hokejists (dzimis 1921. gadā)
 2018. gads — Donalds Pītersons (Donald Peterson), ASV kosmonauts (dzimis 1933. gadā)
 2024. gads:
 Jānis Vasarietis, latviešu skolotājs un puķkopis (dzimis 1922. gadā)
 Bills Voltons (Bill Walton), amerikāņu basketbolists (dzimis 1952. gadā)
 2025. gads — Elvīra Baldiņa, latviešu teātra un kino aktrise (dzimusi 1919. gadā)

Kategorija:Maijs